Document ID: /roh_data/filtered/fineweb-2-filterrobots_roh.jsonl.gz/4003

Tenor il president dal cussegl d'administraziun da la posta Urs Schwaller vegn la spediziun da brevs pli chara. Quant pli char ch'i duai vegnir da trametter ina brev n'ha Schwaller betg ditg. I vegnia vinavant a dar brevs da posta A e B. Il pretsch per trametter ina brev cun A saja ozendi entant memia bass.
L’augment vegn ad esser moderà.
Servetschs en in'autra furma
Plinavant ha el defendì la serrada d'ulteriurs uffizis postals sco era la transfurmaziun en agenturas. Ins na possia betg retegnair il process da la transfurmaziun, ha el ditg. Ils servetschs d'access vegnan augmentads fin l'onn 2020 dad oz 3'800 sin 4'200. Dentant vegn il dumber d'uffizis postals reducì sin tranter 800 e 900 uffizis postals. Dentant empermetta la Posta da betg serrar uffizis postals senza cumpensaziun.
RR novitads 06:00